Diari Oficial de la Generalitat Valenciana


Sumari del DOGV 3696, del 25-02-2000 (2000/1333)

RESOLUCIÓ de 18 de febrer de 2000, del Rectorat de la Universitat Jaume I, per la qual es convoca una oferta pública per a la selecció d’un tècnic superior d’investigació d’aquest organisme, amb contracte laboral temporal per obra o servei, a temps parcial (projecte subscrit amb CYCIT-FEDER).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3696

Data del DOGV
:   25-02-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/1333


Data del document
:   18-02-2000

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * concurs administratiu
    * personal d'investigació
    * universitat

RESOLUCIÓ de 18 de febrer de 2000, del Rectorat de la Universitat Jaume I, per la qual es convoca una oferta pública per a la selecció d'un tècnic superior d'investigació d'aquest organisme, amb contracte laboral temporal per obra o servei, a temps parcial (projecte subscrit amb CYCIT-FEDER). [2000/X1333]
  
D'acord amb allò que s'ha previst en l'article 17.2 del II Conveni Col·lectiu del Personal Laboral de les Universitats Públiques de la Comunitat Valenciana, aquest Rectorat de la Universitat Jaume I, fent ús de les atribucions que li confereix l'article 18, en relació amb l'article 3.E de la Llei de Reforma Universitària, convoca una oferta pública d'una plaça de tècnic superior d'investigació d'acord amb les següents bases:
  
1. Denominació del lloc de treball
  
Tècnic superior d'Investigació.
  
2. Retribució íntegra
  
La retribució íntegra mensual, inclosa la part proporcional dels pagaments extraordinaris, serà de 124.721 pessetes en concepte de sou base.
  
3. Objecte i període
  
Col·laborar en la realització del projecte d'investigació CYCIT-FEDER Aspectes econòmics de la protecció del disseny industrial a l'empresa exportadora valenciana.
  
La duració del contracte es preveu de 12 mesos. En tot cas, estarà vinculada a la duració del projecte i la disponibilitat del pressupost.
  
4. Jornada de treball
  
25 hores setmanals (a temps parcial).
  
5. Requisits dels aspirants
  
Ser espanyol o nacional d'un estat membre de la Unió Europea o nacional d'aquells estats a què, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors, en els termes en què aquesta es troba definida en el Tractat constitutiu de la Comunitat Europea.
  
Tindre complits divuit anys i no haver aconseguit l'edat de jubilació.
  
Estar en possessió del títol d'enginyer/a, llicenciat/a arquitecte/a o equivalent.
  
No patir malaltia ni estar afectat per limitació física o psíquica que siga incompatible amb l'exercici de les corresponents funcions.
  
No haver sigut separat mitjançant expedient disciplinari del servei de qualsevol de les administracions públiques, ni trobar-se inhabilitat per al compliment de les seues funcions públiques.
  
Aquests requisits hauran de posseir-se en el dia de l'acabament del termini de presentació de sol·licituds, i mantindre's fins al moment de la firma del contracte de treball.
  
6. Mèrits preferents
  
Estudis de postgrau en l'àrea d'economia.
  
Coneixement de tècniques i paquets economètrics. Anàlisi de sèries temporals, transversals i de pannell. Programes TSP, SAS, Gauss.
  
Elevat coneixement d'anglès. Es valorarà el coneixement d'altres llengües comunitàries.
  
7. Sistema selectiu de la plaça
  
Valoració del currículum dels aspirants (d'acord amb el barem que figura en l'annex II).
  
Entrevista amb el tribunal.
  
El nombre d'aspirants que passen a la fase d'entrevista es determinarà per criteri del tribunal que haja de jutjar els sol·licituds presentades, d'acord amb l'objecte del contracte.
  
Ambdues fases tindran caràcter eliminatori. El tribunal podrà declarar desert el procediment de selecció en el cas que després de valorats els mèrits i, si escau, realitzada l'entrevista, el perfil dels candidats millor puntuats no s'ajuste, totalment, a les necessitats del projecte.
  
8. Tribunal
  
El tribunal qualificador és el que figura en l'annex III d'aquesta convocatòria.
  
Els membres del tribunal han d'abstindre's d'intervindre quan hi coincidisca cap circumstància de les previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú.
  
El president podrà sol·licitar als membres del tribunal una declaració expressa de no trobar-se en cap de les circumstàncies previstes en els articles mencionats.
  
El tribunal resoldrà tots els dubtes que puguen sorgir de l'aplicació d'aquestes normes, així com en el que puga produir-se dels casos no previstos.
  
El procediment d'actuació del tribunal s'ajustarà en tot moment al que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Per a qualsevol aclariment sobre la convocatòria, les persones interessades podran dirigir-se al director del projecte d'investigació, senyor Celestino Suárez Burguet, de l'Institut d'Economia Internacional. Telèfon: 029 62 00 90.
  
9. Presentació d'instàncies
  
Les sol·licituds, formalitzades segons el model que s'adjunta en l'annex I, juntament amb l'expedient acadèmic i currículum, s'han de presentar al Registre General de la Universitat Jaume I o per qualsevol dels procediments establits en l'article 38 de la Llei 30/1992, de 26 de novembre, en el termini de 20 dies naturals a partir del dia següent a la seua publicació en el Diari Oficial de la Generalitat Valenciana.
  
És necessari presentar una fotocòpia del DNI.
  
No serà necessària la compulsa dels documents que es presenten fotocopiats, serà suficient la declaració jurada de l'interessat sobre l'autenticitat dels documents, així com les seues dades que figuren en la instància, sense perjuí que en qualsevol moment la comissió o la universitat puga requerir els aspirants perquè acrediten la veracitat de les circumstàncies i documents aportats que hagen sigut objecte de valoració.
  
10. Norma final
  
Aquesta convocatòria, les seues bases i tots els actes administratius que es puguen derivar d'aquesta i de les actuacions del tribunal, podran ser impugnats pels interessats en els casos i forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Així mateix, l'administració, si escau, podrà revisar les resolucions del tribunal, d'acord amb la dita norma.
  
Castelló de la Plana, 18 de febrer de 2000.- El rector: Fernando Romero Subirón.
  
Annex I
  
Instància
  
Dades personals
  
Primer cognom:
  
Segon cognom:
  
Nom:
  
Data de naixement:
  
DNI:
  
Telèfon:
  
Adreça i codi postal:
  
Localitat/comarca o província:
  
SOL·LICITE: Ser admès en el procés selectiu per a cobrir una plaça de ....
  
(contracte d'obra o servei), convocat per Resolució de data ... d ... de 2000.
  
DECLARE: que són certes les dades que s'hi consignen i que reunisc les condicions exigides per a l'ingrés en la funció pública i les especialment assenyalades en aquesta convocatòria. Així mateix, em compromet a provar documentalment els mèrits al·legats.
  
(signatura)
  
Castelló de la Plana, ... d .... de 2000
  
RECTORAT DE LA UNIVERSITAT JAUME I
  
Annex II
  
Barem
  
- Expedient acadèmic i formació de postgrau concordant amb el projecte d'investigació: fins a 4 punts.
  
- Coneixements de tècniques d'anàlisi de sèries temporals, transversals i dades de pannell aplicades a l'economia: fins a 2 punts.
  
- Coneixements de programes economètrics: TSP, SAS, Gauss: fins a 2 punts
  
- Coneixements d'anglès: fins a 2 punts
  
- Coneixements d'altres idiomes comunitaris: fins a 1 punt
  
- Coneixements de valencià: fins a 2 punts
  
- Entrevista: fins a 4 punts
  
Annex III
  
Tribunal titular
  
President: vicerector d'Investigació i Planificació, o persona que delegue.
  
Tres vocals en representació de la Universitat Jaume I
  
Un representant del Comitè d'Empresa, a proposta d'aquest òrgan.